b'\n_START_ARTICLE_\nHopea(II)fluoridi\n_START_SECTION_\nOminaisuudet\n_START_PARAGRAPH_\nHopea(II)fluoridi on sik\xc3\xa4li poikkeuksellinen hopeayhdiste, ett\xc3\xa4 se on yksi harvoista yhdisteist\xc3\xa4, joissa hopean hapetusluku on +II eik\xc3\xa4 +I. Huoneenl\xc3\xa4mp\xc3\xb6tilassa yhdiste on puhtaana v\xc3\xa4rit\xc3\xb6nt\xc3\xa4, mutta ep\xc3\xa4puhtauksien vuoksi se on usein ruskeaa tai mustaa. Hopea(II)fluoridi reagoi eritt\xc3\xa4in voimakkaasti veden kanssa ja liukenee er\xc3\xa4isiin orgaanisiin liuottimiin, esimerkiksi kloroformiin ja heksaaniin. Hopea(II)fluoridi reagoi monien hiilivetyjen ja erityisesti halogenoitujen hiilivetyjen kanssa muodostaen fluorattuja johdannaisia. Fluoridi-ionien kanssa hopea(II)fluoridi muodostaa kompleksi-ioneja kuten [AgF\xe2\x82\x83]\xe2\x81\xbb ja [AgF\xe2\x82\x84]\xc2\xb2\xe2\x81\xbb.'